המאמן קרטר

המאמן קרטר הוא סרט אמריקאי משנת 2005 בבימויו של תומאס קרטר. הוא מבוסס על סיפור אמיתי, שבו נבחרת הכדורסל של תיכון ריצ'מונד שאומנה על ידי המאמן קן קרטר הגיעה לכותרות בשנת 1999 כיוון שהייתה צוות בלתי מנוצח שעשה זאת בזכות תוצאות גבוהות בלימודים.

אחד מכותבי התסריט היה מארק סשואן, שיצר את סדרת הטלוויזיה "מגרש ביתי". הסרט ממחזר גם קומץ קווי עלילה של סדרת טלוויזיה אחרת, "הצל הלבן", שבמאי הסרט, תומאס קרטר, קיבל בה קרדיט קטן.

עלילה
קן קרטר לוקח את העבודה כמאמן של קבוצת הכדורסל ריצ'מונד אוילרס בבית הספר הישן שלו בתיכון בריצ'מונד, לאחר שהיה בנבחרת בעצמו וזכה בגביע שהשיג ללא שום הפסד. המאמן הקודם שלהם, שעוזב, מזהיר את קרטר שהם חצופים ואינם נותנים שום כבוד. קרטר מכריח את כל מי שרוצה להישאר בקבוצה לחתום על חוזה שבו החותם מתחייב להשתתף בכל השיעורים שלו ולשמור על ציון ממוצע של 57.5 (אף על פי שלתלמידים האחרים בתיכון מספיק ציון ממוצע של 50). קרטר גם מבקש מצוות בית הספר דוחות על התקדמות השחקנים בלימודים. עם זאת, שלושה שחקנים כולל טימו קרוז מסרבים לחתום על החוזה ועוזבים את הקבוצה. למרות העזיבה, קרטר מאמן את הצוות הנשאר היטב והם זוכים בניצחון הראשון שלהם. בנו של קרטר, דמיאן קרטר, מצטרף לצוות, לאחר שהוא עוזב את בית הספר הפרטי "סנט פרנסיס" כדי לשחק עבור אביו.

שחקן הקבוצה קניון סטון מתקשה להשלים עם הכניסה להריון של חברתו קירה (אשנטי), ובסופו של דבר הוא נפרד ממנה, מכיוון שהוא לא בטוח אם הוא יכול גם לשחק כדורסל, גם ללמוד וגם להיות הורה. הקשר ביניהם במהלך הסרט הוא אחד מקווי העלילה המרכזיים שבו.

קרוז מנסה להצטרף בחזרה לנבחרת הכדורסל לאחר שצפה במשחק האחרון שלהם, אבל קרטר מסרב לתת לו לחזור לפני שקרוז יעשה 1,000 "ריצות התאבדות" (ריצת קוים- ריצה של כל המגרש הלוך ושוב לפי הקוים שעל המגרש ולגעת בקוים כל פעם) ו־2,500 שכיבות סמיכה. בעזרת חבריו לקבוצה, הוא בסופו של דבר מצליח ורשאי לחזור לקבוצה. קרטר ממשיך לחנך את חברי הצוות, ומלמד אותם לכבד שחקנים אחרים. הקבוצה בסופו של דבר זוכה בטורניר הכדורסל בעונת החגים, ומוזמנים לאחוזה בפרברי העיר על ידי מעריצה שלהם למסיבה. קרטר מגלה זאת, והמסיבה מסתיימת כאשר הבעלים של האחוזה חוזר לביתו. קרטר חוזר זועם למשרדו ומוצא שדוחות התקדמות חושפים ששחקני הקבוצה לא לומדים.

קרטר נועל את אולם הכדורסל ואוסר על הקבוצה לשחק עד שהם ישפרו את ציוניהם לרמה שהם חתמו עליה, דבר שמכעיס את התושבים המקומיים וגורם לאחד מהם לשבור את חלון הראווה בחנותו של קרטר. קרוז עוזב את הקבוצה שוב, ומסתובב עם בן דודו, רוני, סוחר הסמים, עד שהוא רואה את בן דודו נורה למוות. קרוז הולך לקרטר בדמעות ומתחנן שירשה לו לחזור לקבוצה. מועצת בית הספר מתעמתת עם קרטר, אשר מצדיק את מעשיו, ומסביר שהוא רוצה להעניק לקבוצה שלו את ההזדמנות ואת האפשרות לחינוך נוסף כדי שהם לא יפנו לפשע. בסופו של דבר המועצה מצביעה בעד סיום השביתה, הדבר מעציב מאוד את קרטר והוא מתפטר.

קרטר מתכונן לעזוב את עבודתו, אבל מוצא את שחקני הקבוצה לומדים באולם הכדורסל, ולא מוכנים לשחק כדורסל עד שיקיימו את מה שחתמו עליו. קרוז מגלה לקרטר שהפחד העמוק ביותר שלו, שקרטר שאל עליו אותו שוב ושוב במהלך הסרט, הוא לא להיות מסוגל לממש את הפוטנציאל האמיתי שלו. בסופו של דבר שחקני הקבוצה משפרים את הציונים שלהם ומותר להם לשחק כדורסל שוב. קניון חוזר להיות עם קירה, והיא מספרת לו שהיא עשתה הפלה. הקבוצה משחקת בפלייאוף בתיכונים, ומגלים שהיריבה הראשונה שלהם היא הנבחרת של תיכון סנט פרנסיס. הקבוצה בסופו של דבר מפסידה, אבל השחקנים גאים במה שהם השיגו. בסוף הסרט נחשף ששישה שחקנים, כולל דמיאן, קרוז וקניון הלכו לקולג'.

 שחקנים 
ימין|ממוזער|150px|סמואל ל. ג'קסון
ימין|ממוזער|150px|ריק גונזלס
 סמואל ל. ג'קסון – המאמן קן ריי קרטר
 רוברט ריצ'רד – דמיאן קרטר, בנו של המאמן קרטר
 רוב בראון – קניון סטון
 ריק גונזלס – טימו קרוז
 ננה גבווניו – ג'וניור באטל
 אוקטביה ספנסר – וילה באטל
 אנטואן טאנר – ג'רון 'תולעת (וורם)' וויליס
 צ'נינג טייטום – ג'ייסון לייל
 שון מק גרוארטי – פוליש סנייק נחש טאמר
 טאדג דיווי – העוזר של פוליש סנייק טאמר
 אשנטי – קירה
 טקסס באטל – מאדוקס
 דניס דוואס – המנהל גאריסון
 דבי מורגן – טוניה קרטר
 מל וינקלר – המאמן הקודם של הקבוצה
 וינסנט לארסקה – רוני
 סידני פאיסון – טאי קריין
 אדריאן ביילון – דומיניק
 דנה דייוויס – פייטון
 בוב קוסטס – עצמו
 לורקאן רייאן – טייריק
 ג'רמי ריי – טיירון
 שורטי מאק – בחור הפינולה
 ריי בייקר – המאמן סנט פרנסיס

 ביקורות 
הביקורות על הסרט היו לרוב חיוביות, ונכון ל־1 במאי 2011 לסרט דירוג של 65% טריות באתר Rotten Tomatoes. ג'קסון זכה לשבחים רבים ממבקרי קולנוע עבור הופעתו בסרט, הופעה שלטענתם אחת הטובות של ג'קסון במשך זמן רב.

הכנסות
הסרט היה בהתחלה במקום הראשון בקופות בארצות הברית וגרף מעל 67 מיליון דולרים. עם זאת, הסרט לא היה גדול כלהיט עולמי, וגרף רק תשעה מיליון דולרים. בסך הכול הסרט גרף סכום כולל של 76 מיליון דולרים.

פסקול
הסרט כולל את השיר "Hope" על ידי טוויסטה ופיית' אוונס כשיר הראשי של פסקול הסרט. ברשימה של כל השירים בדיסק של פסקול הסרט נוספו עוד חמישה שירים שלא הופיעו בסרט: "About da game" על ידי טריי סונגז; "Balla" על ידי מאק 10 יחד עם דה הוד, "Beauty queen" על ידי קזארנוק: "What Love Can Do" על ידי לטויה ו"Wouldn't You Like to Ride" על ידי קניה וסט, מאליק יוסף, וקומון.

#שםאורךכותביםמפיק (ים)מבצע (ים)1"All Night Long"3:33ג'רמיין דניקוומה הולנדקוומהקפה אדום2"No Need for Conversation"3:38ג'ון ג'קסוןשון גארטקארי קייןNeedlzפבולוסמייק שורי3"Professional"3:36האוורד ביילישמר דוהרטיאלונזו ליקארל באוורסקאי סימסThe Trak StarzChingyG.I.B.4"Southside"4:12ג'ייקון טיילורדריל ריצ'רדסון השלישיאנתוני לי טורסAnthologyליל סקארפידה גיים5"Roll Wit' You"3:23סיארה האריסדמטריוס ספנסרלקישה מיילסקורנר בויזCiara6"Wouldn't You Like to Ride"3:51מאליק ג'ונסלוני ליןקניה וסטס. צארלסקניה וסטקומוןקניה וסטמאליק יוסוף7"Hope"4:12קארל טרל מיטצ'לפרדריק טיילורתומאס קולוואימייק קרןטוקסיקפיית' אוונסטוויסטה8."Your Love (Is the Greatest Drug I've Ever Known)"3:33ואן הנטמיליסנט הנטברנדון קרטרואן הנטואן הנט9"This One"3:06קריסטל קנטרס ג'ונסוןרונלד מ. ג'קסוןסידני מאלוןברנדון ר. סלאם־ביילימוריס סימונסאק'סנט10"Beauty Queen"3:44מ. אוונסמ. ויליאמסנ. ויןק. קייןט. גריםNeedlzCzar*Nok11"Balla"4:07דדריק רוליסוןק. גארמוןטי. ג'יי. גריןPh.D. A. Rae Priceג'יי. ד. טאקרDa HoodMack 1012"Time"4:52עלי ג'ונסרוברט קליבלנדטורי הרפרר. דיסטסיוג'ייסון אפרסוןג'ייסון אפרסוןסט. לונתקיס, אייברי סטורם13"What Love Can Do"4:04קרי הילסוןפ. מדורד. נייסמית'פ. סמית'לטויה14"About da Game"3:39טרמיין נברסוןד. המילטוןא. לואיסניק ראשרTrey Songz

קישורים חיצוניים



 האתר הרשמי של פסקול הסרט
 הסרט, ב־Rotten Tomatoes
 הסיפור האמיתי

קטגוריה:סרטי 2005
קטגוריה:סרטי כדורסל אמריקאיים
קטגוריה:סרטים על חינוך והוראה
קטגוריה:סרטי דרמה ביוגרפיים